CELEX: 52001PC0633
Language: da
Date: 2001-11-07
Title: Forslag til Rådets Afgørelse om Fællesskabets holdning i Den Blandede Komité til indføjelse af artikel 20a "regnskabsmæssig adskillelse" i protokol 3 om definition af begrebet "produkter med oprindelsesstatus" og om metoderne for administrativt samarbejde til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side

Avis juridique important

|

52001PC0633

Forslag til Rådets Afgørelse om Fællesskabets holdning i Den Blandede Komité til indføjelse af artikel 20a "regnskabsmæssig adskillelse" i protokol 3 om definition af begrebet "produkter med oprindelsesstatus" og om metoderne for administrativt samarbejde til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side  /* KOM/2001/0633 endelig udg. - ACC 2001/0263 */  

Forslag til RÅDETS AFGØRELSE  om Fællesskabets holdning i Den Blandede Komité til indføjelse af artikel 20a "regnskabsmæssig adskillelse" i protokol 3 om definition af begrebet "produkter med oprindelsesstatus" og om metoderne for administrativt samarbejde til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side(forelagt af Kommissionen)BEGRUNDELSE1. Oprindelsesregler er af stor betydning for, at aftalerne mellem Fællesskabet og dets handelspartnere kan fungere korrekt. Det Europæiske Fællesskab på den ene side og Danmarks regering og Færøernes landstyre på den anden side undertegnede en ny aftale den 6. december 1996. Denne aftale trådte i kraft den 1. januar 1997.Protokol 3 om definition af begrebet "produkter med oprindelsesstatus" og om metoderne for administrativt samarbejde blev vedtaget sammen med aftalen og trådte også i kraft den 1. januar 1997.2. Selv om det ikke er klart angivet i de gældende bestemmelser, er det et almindeligt anerkendt princip, at identiske materialer med og uden oprindelsesstatus, som skal indgå i et produkt, bør være fysisk adskilte. Det kan imidlertid være forbundet med betydelige omkostninger eller materielle vanskeligheder at opretholde særskilte lagre, og det foreslås derfor, at toldmyndighederne under visse betingelser kan give tilladelse til, at metoden med såkaldt "regnskabsmæssig adskillelse" benyttes. Nævnte tilladelse kan udstedes som svar på en skriftlig anmodning fra de pågældende, og toldmyndighederne kan desuden kræve de betingelser opfyldt, som de anser for at være hensigtsmæssige. Toldmyndighederne har også beføjelse til at overvåge, hvordan tilladelsen benyttes, og til eventuelt at trække den tilbage, hvis den benyttes på ukorrekt vis.3. Der er pr. 1. januar 2001 indføjet en artikel 20a om "regnskabsmæssig adskillelse" i "oprindelsesprotokollerne" til de gældende aftaler mellem Fællesskabet og partnerlandene i Central- og Østeuropa såvel som Slovenien, de baltiske lande, EFTA-landene og Tyrkiet (udelukkende for industrivarer inden for rammerne af toldunionen).Toldmyndighederne i EU's medlemsstater og på Færøerne har etableret og udviklet tilfredsstillende administrative samarbejdsforbindelser. De erfaringer, der er gjort i forbindelse med anvendelsen af de nye bestemmelser med ovennævnte partnerlande, bør derfor udvides til de eksisterende handelsforbindelser i aftalen mellem Fællesskabet og Danmark-Færøerne.4. Rådets anmodes derfor om at vedtage vedlagte forslag til afgørelse vedrørende Fællesskabet holdning i Den Blandede Komité EF/Danmark-Færøerne til indføjelse af artikel 20a om "regnskabsmæssig adskillelse" i protokol 3 til aftalen.2001/0263 (ACC)Forslag til RÅDETS AFGØRELSE om Fællesskabets holdning i Den Blandede Komité til indføjelse af artikel 20a "regnskabsmæssig adskillelse" i protokol 3 om definition af begrebet "produkter med oprindelsesstatus" og om metoderne for administrativt samarbejde til aftalen mellem Det Europæiske Fællesskab på den ene side og Danmarks regering og Færøernes landsstyre på den anden sideRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Ifølge artikel 34, stk. 1, i aftalen mellem Det Europæiske Fællesskab på den ene side og Danmarks regering og Færøernes landsstyre på den anden side kan Den Blandede Komité ændre bestemmelserne i protokollerne til denne aftale -TRUFFET FØLGENDE AFGØRELSE:Artikel 1Den holdning, som Fællesskabet skal indtage i Den Blandede Komité, der er oprettet ved den aftale, der undertegnedes den 6. december 1996 [1], til indføjelse af artikel 20a "regnskabsmæssig adskillelse" i protokol 3 om definition af begrebet "produkter med oprindelsesstatus" og om metoderne for administrativt samarbejde til aftalen, er den, der er fastlagt i vedlagte udkast til Den Blandede Komités afgørelse.[1]  EFT L 53 af 22.2.1997, s. 2Udfærdiget i Bruxelles, denPå Rådets vegneFormandAFTALE  mellem Det Europæiske Fællesskab på den ene side og Danmarks regering og Færøernes landsstyre på den anden sideDEN BLANDEDE KOMITES AFGØRELSE nr. .../...  af [...]om indføjelse af artikel 20a "regnskabsmæssig adskillelse" i protokol 3 om definition af begrebet "produkter med oprindelsesstatus" og om metoderne for administrativt samarbejdeDEN BLANDEDE KOMITE HAR -under henvisning til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side [2], i det følgende benævnt "aftalen",[2]  EFT L 53 af 22.2.1997, s. 2under henvisning til artikel 34, stk. 1, i aftalen, ogud fra følgende betragtninger:(1) Det Europæiske Fællesskab på den ene side og Danmarks regering og Færøernes landsstyre på den anden side undertegnede en aftale den 6. december 1996, og protokol 3 om definition af begrebet "produkter med oprindelsesstatus" og om metoderne for administrativt samarbejde til aftalen trådte i kraft den 1. januar 1997.(2) I forbindelse med de handelsforbindelser, der er etableret på grundlag af aftalen, er der opstået behov for at indføre et system med regnskabsmæssig adskillelse.(3) Der kan gives tilladelse til metoden med "regnskabsmæssig adskillelse" under visse omstændigheder, hvor det er forbundet med betydelige omkostninger eller materielle vanskeligheder at opretholde særskilte lagre af identiske og indbyrdes ombyttelige materialer med og uden oprindelsesstatus, der skal indarbejdes i et produkt med henblik på udførsel under en præferenceordning.(4) Toldmyndighederne kan give tilladelse til at benytte "regnskabsmæssig adskillelse", når visse betingelser er opfyldt, og tilladelsen er genstand for overvågning, og toldmyndighederne kan trække den tilbage, hvis den benyttes på ukorrekt vis -TRUFFET FØLGENDE AFGØRELSE:Artikel 1I protokol 3 om definition af begrebet "produkter med oprindelsesstatus" og om metoderne for administrativt samarbejde foretages følgende ændringer:1. Følgende artikel indsættes efter artikel 20:"Artikel 20aRegnskabsmæssig adskillelse1. I de tilfælde, hvor der er betydelige omkostninger eller materielle vanskeligheder forbundet med at opretholde særskilte lagre af materialer med og uden oprindelsesstatus, som er identiske og indbyrdes ombyttelige, kan toldmyndighederne efter skriftlig anmodning fra de pågældende give tilladelse til, at metoden med såkaldt "regnskabsmæssig adskillelse" benyttes til forvaltningen af sådanne lagre.2. Det skal under denne metode kunne sikres, at antallet af fremstillede produkter, som kan anses som produkter med oprindelsesstatus, er det samme som det antal, der ville være fremstillet, hvis der var opretholdt en fysisk adskillelse af lagrene.3. Toldmyndighederne kan give en sådan tilladelse på de betingelser, de anser for at være hensigtsmæssige.4. Denne metode registreres og anvendes i overensstemmelse med de almindeligt anerkendte regnskabsprincipper, der gælder for det land, hvor produktet blev fremstillet.5. Indehaveren af denne tilladelse kan afhængigt af tilfældet udstede eller anmode om oprindelsesbeviser for den mængde produkter, der kan anses som produkter med oprindelsesstatus. Efter anmodning fra toldmyndighederne skal indehaveren af tilladelsen fremlægge en redegørelse for, hvordan mængderne er forvaltet.6. Toldmyndighederne overvåger brugen af tilladelsen og kan til enhver tid trække den tilbage, såfremt indehaveren af tilladelsen på nogen som helst måde benytter tilladelsen på ukorrekt vis eller ikke opfylder de øvrige betingelser i denne protokol."Artikel 2Denne afgørelse træder i kraft på dagen for vedtagelsen, og den anvendes fra den 1. januar 2002.Udfærdiget i Bruxelles, denPå Den Blandede Komités vegneFormandFINANSIERINGSOVERSIGTForslaget til Den Blandede Komités afgørelse har ingen finansielle konsekvenser for Fællesskabet budget, da det kun indeholder bestemmelser om indførelse af en metode med "regnskabsmæssig adskillelse", som der kan gives tilladelse til, når visse betingelser er opfyldt, og brugen af tilladelsen samtidig er genstand for overvågning, og toldmyndighederne i påkommende tilfælde kan trække tilladelsen tilbage.